
“Cu un democracia fuerte, e tipo di weganan politico asina 
no por wordo haci” 


Prome Minister Evelyn Wever-Croes, durante conferencia di 
prensa di Gobierno di Aruba diahuebs ultimo a elabora riba 
Commissie Versterking Democratisch Bestel, cu ta e comision 
cu a wordo institui na aña 2018 pa fortifica nos institutonan 
halto di estado. Prome Minister a enfatisa cu mas fuerte 
nos institutonan Parlamento, Raad van Advies y Contraloria 
General (Algemene Rekenkamer) ta, miho nan por controla 
gobiernonan y mas fuerte nos democracia ta. 


Prome Minister a enfatisa tambe con peligroso ta ora cu no 
fortifica institutonan. Un bon ehempel di e peliger di esaki ta 
prome cu aña 2017 na unda e gobierno di Mike Eman a bin cu 
e proyecto Bo Aruba. Un Proyecto cu a costa Awg 1.6 biyon. 
Cierto momento, mientras inversionnan tawata wordo haci, 
Contraloria General a dicidi di controla esaki pasobra ta hopi 
placa ta wordo inverti. 


Contraloria General a cuminsa un investigacion na 2016 y 
a finalisa comienso 2017 cu resultadonan devastador pa e 
gobeirno di AVP. Den su rapport, Contraloria General ta indica 
cu no tabata tin control drechi den kico e placa a bay, nan no 
a controla e producto cu a wordo entrega si e tawata drechi y 
si a cumpli of no y nan no a controla den man di ken e placa a 
bay. Aruba a gasta 1600 miyon florin na e Proyecto Bo Aruba 
sin un control drechi riba e producto y destinacion di e placa 
aki. Un placa cu por a cubri e deficitnan den nos presupuesto. 


Contraloria General na januari 2017, a caba cu nan rapport 
y a mand'e pa e minister di infrastructura e tempo ey, Benny 
Sevinger y e minister president e tempo ey, Mike Eman pa 
asina nan duna nan comentario como minister. E dos ex 
mandatarionan responsabel di e Bo Aruba, no a uza nan 


derecho pa duna comentario. Contraloria General a bisa nan cu 
lo publica e rapport sin comentarionan di e ex mandatarionan. 


Esaki e tempo ey, no a preocupa e dos ex mandatarionan 
di AVP pasobra nan mes a percura, sabiendo cu eleccion 
electoral ta biniendo, pa no nombra niun otro miembro den 
Contraloria General sabiendo cu mester tin tres miembro pa 
Contraloria General por publica un rapport y solamente tawata 
tin un miembro. Contraloria General no tawata para fuerte e 
tempo ey, pasobra cu un miembro so, e no por a publica e 
rapport importante y devastador aki. Si Contraloria General a 
publica e rapport aki den 2017 cu tabata e aña di eleccion 
na unda ya caba Partido berde a bay atras den hopi voto, e 
resultado di eleccion lo tawata hopi diferente. 


Esaki ta un ehempel pakico nos institutonan aki mester wordo 
fortifica. Cu un democracia fuerte, e tipo di weganan politico 
asina no por wordo haci. Gabinete Wever-Croes ta condena 
esaki. 


Gabinete Wever-Croes I, manera a drenta gobierno, a haya tur 
e proposicionnan di Contraloria General pa nombra miembro. 
Esaki a wordo haci inmediatamente. Mescos tambe na Raad 
van Advies. Ta importante cu e institutonan aki ta completo y 
fortifica pa asina nan por publica nan rapportnan manera ta e 
deseo di Aruba henter. 


Por lesa mas di e Commissie Versterking Democratisch Bestel 
y e trabounan haci den Relato dago 2021 di Prome Minister 
riba website pmo.arubagov . Tambe BUVO lo public'e 
pronto y tur interesa por pidi ee dei esaki na email via un link. 

Prome Minister Evelyn Wever-Croes: 


PROME MINISTER LO DEFENDE PRESUPUESTO 
2022 DI SU MINISTERIO Y DI INFRASTRUCTURA 


“Ohala cu Parlamento sostene e presupuesto pa e aña aki pa 


Í 


Dialuna siman pasa, Parlamente a cuminsa trata presupuesto 
pa aña 2022 na unda cu durante e siman, Ministernan di 
Gabinete Wever-Croes a defende e presupuesto di nan 
ministerionan. Awe dialuna 4 di april, ta toca turno di Prome 
Minister Evelyn Wever-Croes pa defende e presupuesto 
pa 2022 di su ministerio di Asuntonan General y tambe di 
Infrastructura. 


AÑA DI INVERSION Y OPORTUNIDAD 

Prome Minister a remarca cu e presupuesto aki ta sumamente 
crucial pasobra e aña aki Gobierno di Aruba a decreta como 
Aña di Inversion y Oportunidad y Gobierno di Aruba tin un rol 
pa hunga den e oportunidadnan di inversion. 


“Nos ta pensando aki den inversion di bo mes y den e ser 
humano en general pero tambe inversionnan economico cu 
ta crea mas cupo di empleo. Akinan ta hustmante caminda 
cu e departamentonan cu ta resorta bou mi ministerio, tin un 
papel hopi importante pa hunga pa sostene”, Prome Minister 
a expresa. 


Den e presupuesto, apesar di limitacionnan financiero di 


nos sigui traha dur 


о riba e metanan”” 


Gobierno, a purba pa presupuesta e fondonan cu tin mester 
pa haci e trabou. Sinembargo, atrobe door di e limitacionnan 
financiero, esaki ta limita na loke ta realmente necesario so. 
“Tin varios soño y idea cu nos tin cu pospone pa e añanan cu 
ta bin nos dilanti”. 


INVERSIONNAN: 


RWZI Y OTRO INVERSIONNAN 

Den e presupuseto aki, ta enfoca hopi riba algun proyecto cu 
lo haya prioridad, entre nan e inversion den e RWZI cu ta e 
plasnan cu tin na Bubali y Zeewijk y na Parkietenbos. Mehora 
e calidad di e awa y asina haci cu e holor no ta bira un molester 
pa esnan cu ta biba of cu ta eybanda. Lo renoba y expande 
e plantanan aki den capacidad cu Aruba tin mester den e 
temponan aki. Pa esaki, tin Awg 16 miyon florin presupuesta 
y ta spera di haya aprobacion pa por haci e inversion aki. “Tur 
hende a papia di dje y expresa nan preocupacionnan pa cu e 
problema aki y mi ta spera pa tur hende aproba e presupuesto 
tambe”, Prome Minister a enfatisa. 


Un otro aspecto ta pa sanea e situacion di riool cu tin banda di 
Royal Plaza y e edificio caminda DOW tabata cu ta un problema 
serio. Pa esaki tambe ta spera di haya e sosten pasobra sin 
placa no lo por soluciona e problema aki. Tambe pa sanea e 
problemanan ora cu awa yobe y ta keda para na Plam Beach, 
Tanki Leendert y Pos Chikito. Den e presupuesto aki tin e 
fondonan necesario aloca pa soluciona e problemanan aki. 


E-GOVERNMENT 

Un otro proyecto importante pa sostene tur e desaroyonan 
den Gobierno, ta e-Government cu ta e parti di digitalisacion. 
Lo digitalisa e edificionan di gobierno mas tanto posibel pa 
asina mehora e calidad di bida di cada ciudadano. Aworakinan 
e ciudadanonan tin cu pasa di un departamento pa otro, di 
un loket pa otro y tin biaha bay bin bek un par di biaha. Cu 
e-Government e ciudadano for di su cas of trabou por haci tur e 
tramitenan aki y haya e servicio cu e por haya sin cu e tin cu bay 
di un banda pa otro y asina ta scapa hopi tempo cu por dedica 
na cosnan mas agradabel den bida. Tin inversionnan den 
e-Government pe banda aki pa adapta y mehora e situacion di 
digitalisacion na Kadaster, BID, DTI y tambe na Departamento 
di Asuntonan Huridico. “Nos ta spera di haya aprobacion p'e 
presupuesto y e bon noticia ta cu pa otro aña nos ta haya 
fondonan di Union Europeo pa yuda nos cu e proyecto aki pa 
asina e bay mas lihe”, Prome Minister a duna di conoce. 


GURU 

Continuocion PROME MINISTER LO DEFENDE PRESUPUESTO 2022.... 


DEPARTAMENTO DI RECURSO HUMANO 

Pa loke ta trata e Departamento di Recurso Humano, hopi 
atencion ta wordo poni den presupuesto pa e Landspakket 
cu ta e palabracionnan cu Gobierno a haci cu Hulanda na 
unda tin un cantidad di tareanan cu ta trata recurso humano 
y inversionnan cu mester wordo haci y kico ta e meta cu nos 
tin pa yega. “Nos tin cu baha nos gastonan berdad pero mas 
importante ta pa nos tin un aparato gubernamental cu ta 
traha eficiente y eyden tambe e inversionnan ta poni den e 
presupuesto”. 


INFRASTRUCTURA 

Importante tambe ta e retrasonan cu tin na departamento di 
infrastructura na DIP pa loke ta trata perticionnan pa casnan, 
tereno comercial, cambio di destinacion y huurgrond. E aña 
aki tin e fondonan presupuesta pa atende cu e atrasonan aki. 


CONCLUSION 

“Nos a haya un total di 180-190 pregunta di Parlamento di 
cual tur nos a contesta. Tambe mi lo hiba ter inzage algun 
documento cu miembronan di Parlamento a pidi pa nan studie. 
Ya dos siman pasa mi a entrega e Relato Anual 2021 di mi 
minsiterio y eyden bo ta mira varios di e metanan y deseonan 
cu nos tin pa cumpli den aña 2022 cu ta hopi importante. 


PRESUPUESTO 


07 


Parlamento tin tur informacion cu nan tin mester pa trata e 
presupuesto. Ohala cu dialuna awor Parlamento sostene 
e presupuesto pa e aña aki pa nos sigui traha duro riba e 
metanan. Con cu bay bin, nos ta saliendo di e pandemia, pa 
trata presupuesto den e temporada dificil aki ta un reto pero ta 
hunto so nos por haci'e. Ohala hunto nos por para pa saca nos 
pais padilanti”, Prome Minister Evelyn Wever-Croes a termina 
bisando. 


SIGUI NOS DEN PARLAMENTO DI ARUBA 
PROME MINISTER 


EVELYN WEVER-CROES 


M | N | STE R DI FINANSA Y CULTURA 


XIOMARA MADURO 

Aruba mester di nos tur! 

Prome Minister Evelyn Wever-Croes: 

SKANTOOR A `LIGHT IT UP BLUE” 

CONEXION CU DIA MUNDIAL DI Al e 

“Gabinete Wever-Croes ta comprometi na crea un bon 
fundeshi pa inclusion” 


2 di april, ta Dia Mundial di Conscientisacion di Autismo. 
Anualmente riba e dia importante aki, varios organisacion rond 
mundo ta cende luznan blauw na nan edificionan, ciudadanonan 
ta bisti na blauw y eventonan special ta wordo organisa pa 
hunto crea conscientisacion y duna atencion na Autismo. 

Gobierno di Aruba y Fundacion Autismo Aruba (FAA) diasabra 
anochi un biaha mas y pa varios aña ta uni na e causa special 
aki y ta ilumina bestuurskantoor cu luznan blauw. Despues 
di un ceremonia cortico na unda cu Prome Minister Evelyn 
Wever-Croes y Presidente di FAA señora Carolina Thiel-Span 
a duna un discurso cortico sigui pa presentacionnan di dos 
hoben cu autismo. Kay Quandus a trece un bunita poesia y 
Byron Lesire a introduci su mes y su retonan como un mucha 
cu autism, ambos hobennan talentoso cu autismo. 


Despues di e ceremonia, Prome Minister, Ministernan Rocco 
Tjon y Endy Croes, miembronan di FAA y muchanan a ilumina 
Bestuurskantoor cu luznan blauw. Hunto nan a “Light it up 
blue.” 


Den su discurso Prome Minister a enfatisa cu pa Gabinete | b d ek : pri авг: 


Wever-Croes, e compromiso ta bay mas leu си cende luznan (e a | W “ 
blauw na Bestuurskantoor. Nacionnan Uni den nan reunion bak Ted be 


anual pa e dia di Autismo lo adresa e topico di enseñansa 
inclusivo y di calidad pa un y tur den e contexto cu esaki ta 
describi den e Sustainable Development Goal 4 — esaki ta e 
meta di desaroyo sostenibel di Nacionnan Uni cu ta enfoca 
riba enseñansa. 


Gobierno di Aruba ta trahando den ekipo cu expertonan den 
diferente ramo pa percura pa Aruba tambe yega na realisacion 
die ideal di e SDGs. Enseñansa ta un di e puntonan cu semper 
ta halto riba nos agenda. Hunto cu partnernan den enseñansa 
Gobierno ta trahando duro pa provee enseñansa di calidad 
y haci esaki inclusivo y accesibel pa un y tur. Esaki no ta un 
proceso facil. 


Prome Minister: “Mundialmente e pandemia di Covid a 
trece retonan grandi cu ne, den e area di finansas pero den 
enseñansa tambe. Nos tur ta corda cu scolnan mester a wordo 
cera — rond mundo - y aki na Aruba tambe y esaki tabatin un 
impacto fuerte riba tur studiante y educadornan. Mas ainda 
riba e studiante cu tin mester di atencion special. 

Banda di nos compromiso cu e SDGs y e desaroyo continuo 
di nos pais y ensefiansa, tambe nos ta comprometi na crea 
un bon fundeshi pa inclusion. Nos di Gobierno ta sostene e 
proyecto di intervencion trempan pa muchanan cu entre otro 
Autismo. E proyecto aki ta percura pa muchanan di un edad 
jong ta ser evalua pa nan desaroyo y asina haya e apoyo den 
e areanan necesario pa por tin un desaroyo positivo. 


E veld di ensefiansa riba su mes ta uno cu constantemente ta 
den desaroyo. Cada bes tecnologia y estudionan cientifico ta 
siña nos mas y mas. Constantemente nos ta tumando pasonan 
pa no solamente eleva e calidad y nivel di educacion riba nos 
isla pero hunto cu organisacionnan manera Fundacion Autismo 
y Nacionnan Uni, nos ta percura pa haci esaki uno accesibel y 
inclusivo, specialmente pa esnan den e spectrum di autismo. 


Awe mi kier a felicita Fundacion Autismo, e team di e proyecto 
di Intervencion Trempan, tur mayor, educador, coleganan y tur 
cu ta encarga cu cuido y desaroyo di un persona Autista, danki 
pa boso esfuerso y dedicacion. Mi admiracion y respet pa 
boso ta grandi. Danki pa boso trabou y danki pa ta un partner 
di Gobierno pa hunto nos percura pa haci Aruba un isla mas 
inclusivo”. 

MINISTER URSELL A 


Prome Minister 


LL ARENDS 

NATIONAL PLAN FOR STRAY ANIMALS 


Na Aruba nos tin un problematica grandi di cacho y pushi cu 
ta riba caya. Na 2019 a anuncia cu a bini cu un Plan Nacional 
pa atende cu e problematica di cacho. Varios di e puntonan di 
e plan di accionnan cu mester a tuma luga inmediatamente, 
a wordo realisa. Mirando cu a actualisa e Plan Nacional 2019 
y mirando tambe cu e plan mes nunca a wordo publica, awe 
e plan actualisa ta wordo presenta como e National Plan for 
Stray Animals (NPSA 2021). 


E problematica ta uno grandi pasobra berdad nos tin doño di 
mascota responsabel pero nostin demasiado dofio iresponsabel 
cu no ta atende debidamente cu nan mascotanan. Tuma un 
mascota ta rekeri un responsabilidad di bo banda pa cu bo 
mascota pa resto di su bida of te dia bo haya un doño nobo p'e. 


E responsabilidad ta encera e cuido y cariño necesario di bo 
pa bo mascota, y tambe pa tur e criaturanan cu e la (yuda) 
trece na mundo mientras bo no a haya doño pa nan. Si bo 
no ta desea e criaturanan, e responsabilidad ta encera cu bo 
mester sterilisa bo mascota tambe. "Ta doño di un mascota 
ta un privilegio y nunca lo mester wordo experiencia como 
un molester", Minister Ursell Arends kende ta encarga cu 
Dierenwelzijn ta comenta. "Bo mascota mester realmente 
forma parti di bo famia, y na Aruba no ta tur hende ta wak e 
asina. Hopi cacho ainda ta wordo mira como un alarma pa 
cuida cas, y no como parti di famia." 


Dos (2) cacho por multiplica pa 68,000 den seis (6) aña. 
Dos (2) pushi por multiplica pa 11 miyon den seis (6) aña. E 
problematica di pushi - compara cu esun di Boa - ta uno mucho 
mas dañiño pa e estado di Aruba su fauna, especialmente pa 
parha y otro animalnan nativo. E ta un problematica cu no ta 
directamente den bista di tur, pero si uno cu mester ser atendi 
cune pa e bienestar di Aruba su medio ambiente. National Plan 
for Stray Animals ta un stap pa por cuminsa atende cu esaki 
tambe. 


Locual por spera pronto como parti di NPSA ta implementacion 
di un campaña di conscientisacion tocante nos Ley di Cacho, 
acompaña pa un campaña agresivo di microchip. E Dog 
Control Unit tambe lo wordo miho ekipa pa por atende cu e 
cachonan cu no ta wordo teni den nan cura mane cu Ley di 
Cacho ta stipula. 


Lesa mas di NPSA via e siguiente link: https://bit.Iy/38pE3r7 

MINISTER MADURO A PRESENCIA E 
RESULTADO DI E TAYER 'EGUIVOCAL 
NA ATELIER 89 


Minister Maduro di Cultura a bishita Atelier 89 Punto di Beyas 
Arte Aruba pa mira e resultado di e tayer di video experimental 
'Equivocal' duna pa e artista Silvia Martes. Un bunita anochi 
yena cu e talento di nos hobennan bou auspicio di e artista 
Elvis López. Pa 4 siman largo e hobennan a haya oportunidad 
di siña con pa traha script, filma y edita nan propio pelicula 
cortico y diabierna anochi nan a presenta e resultado na e 
publico presente. 


Na final di e presentacion, Minister Maduro a haya un recorido 
y splicacion di Sr. Elvis Lopez di e obranan di arte cu por ser 
admira den e studionan di Atelier 89. Ta trata di obranan cu a 
keda traha durante di e diferente tayernan cu ta wordo ofreci 
pa Atelier 89. Un exposicion bunita cu ta bale la pena pa pasa 
bishita y admira. 


Minister Maduro ta felicita tur hoben artista cu a presenta 
nan bunita creacion di arte audio-visual den e presentacion 
'Equivocal' у ta gradici Sra. Silvia Martes pa a amplia e 
conocemento y inspira nos hobennan pa sigui desaroya nan 
talento y creatividad. Masha danki tambe na Elvis Lopez y e 
team dinamico di Atelier 89 pa e esfuerso continuo pa duna 
arte su atencion debido y lugar mereci den nos comunidad. 

Continuacion MINISTER MADURO A PRESENCIA E RESULTADO DI E TAYER.... 

DANGUI ODUBER 


ARUBA TA HAYA 3 DEURWAADER MAS DEN 
SERVICIO DI SVB 


Diabierna atardi na corte di prome instancia di Aruba 3 persona 
a huramenta dilanti huez pa eherce e funccion di deurwaarde. 
E 3 trahadornan aki ta den servicio di Banco di Seguro Social 
(SVb) y a termina nan estudio di deurwaarde na aña 2019. 


Durante e pandemia y specialmente den e comienso caminda 
hopi hende a perde nan salario, Gobierno di Aruba a introduci 
e subsidio di salario cu e compania local tabata ricibi tur luna 
atraves di SVb. SVb semper a sa di brinda e seguridad na 
Aruba su comunidad. Pesey ta hopi importante pa fortifica SVb 
pa nan sigui eherce nan trabou debidamente y segun leynan di 
seguro di trahador, Minister di Salud Publico ta remarca. 


Finalmente Minister Dangui Oduber ta felicita Shannon, Lisa 
y Rayon pa cu e gran logro aki y ta deseanan hopi exito den 
nan fuccion nobo como deurwaarde. Sigur nan lo duna un gran 
aporte na SVb y e clase trahador. 


Dioluno 4 April 2022 


ISLAG)ONLINE 7| 


A TRATA PRESUPUESTO DI MINISTERIO 
DI TURISMO Y SALUD PUBLICO 
DEN PARLAMENTO 


Diahuebs Parlamento di Aruba a trata e presupuesto di 
Ministerio di Turismo y Salud Publico cu ta bou encargo di 
Minister Dangui Oduber y diabierna den oranan di mainta esaki 
a keda aproba. Diahuebs tabata un dia largo den Parlamento 
pesey na final di e segunda tanda e Presidente di Parlamento 
a schors e reunion y a continua cu e votacion diabierna mainta. 
Den e reunion di presupuesto Minister Oduber a contesta 
un total di 138 pregunta por escrito y un otro 150 pregunta 
mas durante e reunion cu a keda haci pa e miembronan di 
Parlamento. 


TURISMO 

Aruba su mercado mas grandi di turismo ta Estados Unidos, 
di aki nos ta ricibo mayoria di nos turistanan. Minister Oduber 
a elabora riba e plan di diversificacion di nos turismo, es 
decir habri rutanan nobo den otro mercadonan. Den Estados 
Unidos mes lo bay sigui diversifica cu rutanan for di Colorado, 
West Coast y Mid West. Den e mercado Europeo lo enfoca 
pa habri rutanan for di Gran Britania, Italia y Switzerland. Den 
e mercado di Latino America lo bay purba habri mas rutanan 
directo for diferente Estado den Colombia. 


Minister Oduber Oduber a duna un splicacion amplio di tur e 
proyectonan cu tin pa turismo, a papia di e Masterplan di Sero 
Colorado cu ta e embeyecimento y mehoracion di e areanan di 
Baby Beach y Rodgers Beach. Baby Beach Waterfront ta bay 
cuminsa cu fase 2 y Rodgers Beach ta bay cuminsa cu fase 
1, tambe tin e proyecto di renobacion di e trapi na Rodgers 
Beach. Proyecto di Boardwalk Malmok ta bay cuminsa cu su 
fase 3. 

Tin e proyecto di Bushiri “Shorline”, aki ta bay extende e beach 
di bushiri door di pone mas santo blanco, e proyecto aki ta parti 
di henter e proyecto di Port City. Minister Oduber a papia riba e 
proyecto di Gateway 2030, a splica cu door di e pandemia hopi 
proyecto a keda stagna pa motibonan financiero, esaki a haci 
cune cu diferente proyecto mester a wordo haci den diferente 
fase, esaki tabata e caso pa Gateway 2030 tambe. 


Ta bay restaura e pier/toren dilanti Rui Hotel pa haci esaki 
mas sigur na momento cu pesonanan ta haci uza di esaki. 
Tin e proyecto di mountain bike trail, aki ta bay contrui un 
pad specialmente pa e entusiasmanan di e deporte aki, di e 
manera aki nos ta desaroya nos mercado di di eco-tourism pa 
e mercado niche. Ya caba a cuminsa cu e proyecto di barinan 
di sushi cu ta special pa reciclahe den e area di eagle beach, 
ta bay percura pa bin mas di e tipo di barinan aki pa tene nos 
beachnan limpi y Alaves ta bon pa nos medio ambiente. 
Minister Oduber a menciona cu tur e proyectonan aki ta 
sigui e reglanan segun e Sustainable Development Goals 
(SDG's). Tur proyectonan aki ta crea e spinoff effect den nos 
economia creando cuponan di trabou pa nos hendenan. Tur 
ta proyectonan cu ta eleva nos producto Aruba pa nos keda 
competitivo cu otro islanan den region pa locual cu nos tin pa 
ofrece na nos bishitantenan. 


CU UN FRACCION 
NEGATIVO Y DESTRUCTIVO 
ASINA, UNDA NADA CU BO 
HACITA BON, NUNCA PAIS 

ARUBA POR BAY DILANTI 


PRESUPUESTO 


Dangui Oduber 


SALUD PUBLICO 

Den e cartera di Salud Publico Minister Oduber a elabora 
riba su maneho cu ta basa riba prevencion. Pa prome biaha 
den historia Aruba nos tin un plan nacional di prevencion 
riba malesanan NCD's cu ta aproba pa Pan American Health 
Organization (PAHO). E plan nacional di prevencion ta un plan 
extenso cu e meta pa baha e cantidad di malesanan NCD's 
bou e poblacion di Aruba. E ta un plan pa a largo plaso yega 
na un fondo di AZV mas sostenibel. 

NCD's ta encera malesanan manera cancer, diabetes, 
cardiovascular, stroke y respiracion cronico. Tur e malesanan 
aki ta pisa hopi riba e gastonan di AZV, por ehempel diabetes 
ta ocaciona cu bo riñon nan ta stop di funciona optimal y 
conscuentemente bo lo mester dialysa. Un pashent cu ta 
dialysa tin un costo di 100 mil florin anual pa AZV y tur e 
malesanan aki por a wordo preveni. 


Е implementacion di “Lands Verordening Beperking 
tabaksproducten” cu ta bin na vigor dia 2 di mei 2022 tambe ta 
parti di e plan nacional di prevencion. E ley aki ta pa proteha 
esnan cu no ta huma y tambe pa preveni cu nos hobennan ta 
cay den e abismo aki door di subi e edad di compra di sigaria 
pa 21 aña di edad. 

Den cuadro di e plan nacional di prevension Minister Oduber 
a anuncia tambe cu dentro di 2 siman lo bay lansa e “Aruba 
Healthy Lifestyle Center”. E centro aki lo bay enfoca riba 
personan cu ta sobre peso y cu ta cay den e grupo di risico pa 
haya malesanan NCD's. No solamente adulto pero tambe nos 
muchanan cu ta sobre peso pa preveni cu nan lo por haya e 
malesanan NCD's cu tin un costo grandi riba nos fondo AZV. 
Den e centro aki nan ta haya guia di profesionalnan con pa 
hiba un bida mas saludabel, tambe lo ofrece guia emocional 
na esnan cu tin mester di dje. 


Cu e aprobacion di e presupuesto 2022 Minister Oduber 
por sigui traha na bienestar di Aruba, sigui eleva e producto 
Aruba cu proyectonan bunita. Sigui crea cuponan di trabou 
y oportunidadnan pa nos hendenan. Sigui enfoca riba e 
recuperacion di nos turismo y mehoracion di cuido na Aruba. 

Minister Dongui Oduber: 
SRA GERLIEN CROES A WORDO COREGI 


RIBA GAÑAMENTO Y MANIPULACION DEN 
PARLAMENTO DURANTE TRATAMENTO DI 
PRESUPUESTO 2022 


Mierbij verklaart de Directie Volksgezondheid, dat de heer A 
geboren op erer Aruba, in het kader van de crisissituatie veroorzaakt door het 
coronavirus het vaccinatleteam bij de Directie Volksgezondheid heeft bijgestaan. 


De mau... ondersteuning gegeven aan het crisisteam, 
| gedurende de periode van 27 maart 2021 tot en met 28 oktober 2021, 


Aruba: 9 december 2021 


Hoogachtend 


Durante tratamento di presupuesto 2022 di Ministerio di 
Turismo y Salud Publico tawata obvio cu fraccion di AVP cu un 
meta, pa falta respet y insulta empleadonan publico y tambe 
empleadonan di Aruba Tourism Authority (ATA). 


Minister Oduber a lamenta y condena e forma con miembro 
di parlamento Sra. Croes a lastra, cuestiona y insulta 
departamentonan. 


Durante discurso di Sra. Croes e la insinua cu unit di 
ouderenzorg NO tin maneho pa nos nos grandinan y a crea 
e impresion comosifuera cu beleidsmedewerkers di Directie 
Volksgezondheid (DVG) no a y no ta haciendo nada pa nos 
grandinan. Hopi tristo esaki ta sabiendo cu tin maneho delinea 
masha tempo caba. Loke gobierno ta bezig cune ta un maneho 
integral di cuido y bienestar di nos grandinan. 


Mas aleu e atakenan di Sra. Croes a continua na un forma 
baho. E siguientenan tawata Aruba Tourism Authority (ATA). 
Na un forma masha “low” a cuestiona e hecho cu segun e, 
ainda ATA no tin un plan traha pa focus riba turistanan di 
“niche market”. Un bez mas un mentira paso ta di aña 2018 
ATA ta enfocando riba 4 segmento di niche. Ta focus ariba 
honeymooners, wellness, adventure tourism y mountain 
bikers. Durante segunda tanda ora e la constata cu e la pega 
barco, e kier a “purba” coregi su mentira pero e parti bon ta cu 
tur discurso pueblo por bai wak bek riba parlamento su pagina 
di Facebook. 


Mentiranan a continua den su discurso unda un biaha mas e la 
gaña cu Minister Oduber lo a duna carta di recomendacion na 
empleadonan di DVG cu ta wordo investiga. Pa algun siman 
caba e ta gañando riba e cartanan aki y mal informando y 
manipulando comunidad. Mastristo ta e hecho cuta e un hurista 
cu lo mester por sa kiko ta e diferencia entre “verklarings brief” 
y un carta di “recomendacion”. E verklarings brief cu a wordo 
duna ta wordo stipula pa ley cu tur hende cu traha un caminda 
mester haya un carta asina cu nan a traha di tal periodo pa 
tal periodo. Pa un miembro di parlamento sali pafor y tambe 
den reunion y insinua cu Minister Oduber a duna un carta di 
recomendacion siendo ta un verklarings brief a wordo duna ta 
condenabel! 


Un gañamento, instigacion y manipulacion sin final. 
Comosifuera poco, e manipulacion y gañamento a sigui. Sra. 
Croes kier “purba” crea e impresion cu ta gobierno di Aruba lo 
a pidi Hulanda pa corta 60 miyon den cuido. Minister Oduber 
a lesa un carta cu ex secretario di estado Knops a manda pa 
CAFT caminda e ta bisa textualmente: 

“De Rijksministerraad (RMR) heeft aan Aruba als voorwaarde 
voor liquiditeitssteun OPGELEGD (IMPONE) dat het Land 
Aruba informeert over een financieel onderbouwd plan van 
aanpak voor de invulling van de maandelijkse besparingen 
van de AZV van 5 miljoen oftewel 60 miljoen per jaar.” 


E decision di RMR ta papia pa su mes y toch Sra. Groes ta 
gaña y kier manipula y bruha pueblo cu su politica di Avestruz! 
Nos lo keda atento y lo keda coregi Sra. Croes paso nos tarea 
como politiconan hoben ta pa hiba un politica di “fact check” y 
no un politica di engaño y manipulacion! 

АМА DI 
INVERSION Y 
OPORTUNIDAD 


MINISTER GEOFFREY WEVER 
Asunto Economico, Comunicacion y 
Desaroyo Sostenibel 


Den siman cu a pasa, dia 31 di maart, Minister di Asunto 
Economico, Comunicacion y Desaroyo Sostenibel, mr. Geoffrey 
Wever a firma e plan van aanpak pa implementacion di Aruba 
Fair Trade Authority ("AFTA"). Minister Wever a haci e peticion 
di financiamento na Caribisch Orgaan Voor Hervorming en 
Ontwikkeling ("COHO") den cuadro cu e implementacion di e 
reformanan economico di Landspakket. 


E Aruba Fair Trade Authority lo wordo estableci como un 
organo independiente. E peticion pa financiamento na COHO 
ta regarda solamente e recursonan necesario pa ehecuta e 
plan di implementacion y plan di comunicacion pa e aña di 
implementacion 2022. 


“Trabounan importante den e fase di pre-implementacion a 
wordo haci door di Directie Economische Zaken, Handel en 
Industrie (DEZHI)" segun minister Wever. Financiamento а 
wordo pidi na COHO pa e "start-up costs" pa establece e organo 
independiente AFTA, den un solo biaha pa e implementacion 


den aña 2022, esta AWG 620.000 Florin. “E proyecto aki ta 
contribui fundamentalmente na un concurencia husto y ta den 
beneficio di comerciantenan y consumidornan”. 


E gastonan structural pa AFTA desde e drenta den vigor nan 
2023, a wordo presupuesta den e concepto di presupuesto Land 
Aruba 2023. Den e trayectorio di implementacion di 2022, un 
experto externo den autoridad independiente di competencia 
(mededingingsautoriteit) lo wordo contrata ("ingehuurd") y dos 
ambtenaar for di e aparato gubernamental lo wordo apunta 
pa hunto cu e experto externo den autoridad independiente di 
competencia, ehecuta e trayectorio di implementacion y e plan 
di comunicacion. E personal aki lo haya training di e experto 
externo den autoridad independiente di competencia y nan lo 
sigui stages tambe cerca Authority for Consumers and Markets 
(ACM) y e Fair Trade Authority Curacao (FTAC) como parti di 
nan training. 


E startformatie di e AFTA lo consisti di 3 FTE's: un director y 
dos funcionario di supervision. E experto externo den autoridad 
independiente di competencia lo ta encarga cu e proceso di 
selecta e director y demas personal pa cuminsa traha na 2023 
na AFTA. 


Asina ta sigui creando e condicionnan necesario pa avansa 
desaroyo economico di nos Aruba”, Geoffrey Wever. 


~ Aruba mester 

MINISTER ROCCO ТОМ 

Husticia y Asuntonan Social 


OCIA 


“Sr. Presidente, sin un presupuesto 2022 nos no lo por bay atende cu niun 
problematica cu miembronan di Parlamento a trece padilanti, entre otro e 


problematica, cu tur fraccion a trece padilanti, pa loke ta e lista di espera” 


X 


Asina Minsiter di Husticia y Asuntonan Social Sr. Rocco Tjon 
a declara durante su discurso, diaranson siman pasa, den 
Parlamento di Aruba. Durante e reunion publico aki, a trata 
diferente puntonan di atencion y proyectonan cu ta importante 
pa e desaroyo di e cadena hudicial como tambe social. A trata 
entre otro, proyecto di ICT pa Cuerpo Policial, proyecto di ICT 
pa Departamento di Asuntonan Social (DAS) y tambe e lista di 
espera cu tin actualmente na GGZ/Respaldo. 


E importancia di e proyecto di ICT pa Cuerpo Policial a wordo 
subraya y eleva durante e ultimo reunionnan e simannan aki 
door di Sindicato di Polis (SPA) y alto mando di polis, pa cual 
motibo a aloca fondonan den e presupuesto. Aprobacion di 
Parlamento di Aruba pa e proyecto akita sumamente importante 
pa e personal di Cuerpo Policial, pa asina percura tambe cu un 
miho servicio ta wordo brinda na henter nos comunidad. Den 


cuadro di esaki, reunionnan cu KPA a continua, anticipando 
riba aprobacion di presupuesto, pa ehecucion di e proyecto di 
ICT. 


Pa loke ta trata DAS, esaki ta un departamento cu ta registra 
hopiinformacion, sinembargo, e sistema cu nan tin actualmente 
ta anticua. Pa hopi tempo no a logra actualisa e sistema, pero 
clientela si a sigui aumenta. E sistema actual ta slow y tin 
menos capacidad di memoria cu a consecuencia cu e sistema 
sa cay y e servicio interno y externo ta stanca. Cu aprobacion 
di presupuesto lo adkiri un sistema nobo y moderno, tanto 
di hardware, computer y server, y esaki automaticamente lo 
mehora e trabou di e departamento en general (interno/externo) 
pero tambe lo mehora e servicio cu ta brinda na comunidad. 


Por ultimo, un punto di preoupacion, pa tur stakeholders den e 
veld social, pero tambe pa Ministerio di Husticia y Asuntonan 
Social, ta e problematica di lista di espera. Ta asina cu na e 
momentonan aki no tin un sistema uniforma pa trata cu lista 
di espera, pa e motibo ey cada instancia cu ta maneha salud 
mental manera Respaldo, FMAA, SPD y HAVA, tin un lista di 
espera diferente, pues no tin un cifra concreto. Pa e motibo 
ey, e ta hopi importante pa dicidi ki maneho ta bay ehecuta pa 
asina por tin un miho bista riba esaki. Consecuentemente, a 
tuma e decision di forma un grupo, cu a base di consehonan 
huridico, lo bay comparti informacion entre e diferente 
departamentonan, y entrante prome di mei lo bay cuminsa cu 
e “werk/projectgroep” aki, consistiendo di cinco profesional 
riba e tematica di salud mental, pa atende specificamente cu 
e problematica di lista di espera. Bisando esaki, aprobacion di 
presupuesto 2022 ta crucial pa e proceso por tuma luga. 

Minister Rocco Tjon: 


A HAYA RECORIDO Y PRESENTACION 
AMPLIO DI DIRECTIVA Y IRAHADONAN DI 


era 


Siman pasa, durante un bishita na Orthopedagogische Centrum 
(OC) situa na Dakota, Minister di Husticia y Asuntonan Social 
Sr. Rocco Tjon a logra haya un bon bista di tur e trabounan 
cu ta wordo haci, pero tambe e retonan cu nan tin. Durante e 
bishita aki, a logra pasa cada departamento, y a combersa cu 
e profesionalnan cu ta traha na OC, y a logra determina kico 
ta e necesidadnan cu nan tin, como tambe e oportunidadnan 
cu nan lo desea di tin, pa asina nan por sigui mehora nan mes 
y e centro. 


OC ta un centro cu ta destina pa hobennan entre 12 cu 18 
aña cu tin problemanan psicosocial di cual e mayornan tin 
dificultad pa guianan. Dentro di OC tin diferente departamento 
cu ta trata hobennan a base di nan problematica. E hobennan 
cu ta hospeda aki ta pasa door di un trayecto di diferente fase. 
Actualmente ta trahando cu e “Youturn Model”, cual ta ensera 
un cambio di 180 grado pa e hoben. E meta di e “Youturn 
Mode!” ta pa stimula e confiansa propio y respet pa otro, tambe 
e hoben ta desaroya mas riba aspectonan di habilidad social, 
responsabilidad propio y ta siña tambe pa rasona mas riba su 
moralidad. 


Durante e recorido extenso di cada departamento, a haya 
e oportunidad pa combersa cu algun di e hobennan cu ta 
hospeda na OC, asina tumando nota di kico tur OC ta haci pa 
nan, y con nan ta experencia esaki. Segun e Mandatario, e 
ta importante pa accentua cu OC ta un di e departamentonan 
cu ta hiba un maneho financiero sumamente eficiente, tambe 
por menciona cu а ricibi varios “investeringsaanvragen” for di 
directiva di OC. 

Por ultimo, Minister Tjon a expresa cu e bishita aki tawata 
uno sumamente positivo, unda a logra delinea e colaboracion 


entre Ministerio y OC. Pues, cu aprobacion di presupuesto 
2022, lo bay tin varios proyecto relativamente chikito, pero cu 
un impacto sumamente grandi pa OC, cu lo por wordo realisa. 

ENDY CROES 


MINISTER DI ENSEÑANSA Y DEPORTE ENDY 
CROES CU UN TRANSPARENCIA TOTAL DEN 
PARLAMENTO DI ARUBA 


Contestando mas di 130 pregunta brindando amplio informacion 


d 


Diabierna ultimo reunionnan a continua pa e di tres dia 
consecutivo pa cu tratamento di presupesto 2022 den sala 
di Parlamento di Aruba. Un dia largo unda a toca turno na 
Ministerio di Enseñansa y Deporte cu ta resorta bou Minister 
Endy Croes como tambe Ministerio di Asuntonan Economico, 
Comunicacion y Desaroyo Sostenibel cu ta cay bou encargo 
di Minister Geoffrey Wever. E reunion a cuminsa den oranan 
tempran di mainta y a finalisa den carerda di 1' or y 15 minuut 
di marduga. 


Mester remarca cu e tabata reunion publico riba nivel unda 
cu ambos Mandatario a duna un excelente contestacion 
y presentacion di nan maneho y presupuesto 2022 di nan 
respectivo careteranan. E Mandatarionan a contesta tur 
pregunta y inkietud di e miembronan di Parlamento y ta di 
remarca cu ambos Minister Croes y Minister Wever a ricibi 
elogio di miembronan di Parlamento pa nan forma di comparti 
informacion cu Parlamento di Aruba. 


Den e reunion di presupuesto Minister Endy Croes a ricibi mas 
di 130 pregunta unda cu loke a restalta den e disertacionnan 


ya E | E T ПЕ, 


tabata entre otro e problematica аі werksters у SKOA. E 
Mandatario di Enseñansa a duna un amplio splicacion y amplia 
cu ta buskando un solucion pa cu e problematica aki. Minister 
Endy Croes duna un primicia durante e reunion aki felicitando 
pueblo di Noord cu Sint Aloysius School na Noord ta wordo 
renoba e aña aki. 


ISLAG)O 

MINISTER DI DEPORTE À PRESENCIA 
BAUTISMO DI UNIFORM NOBO DI BIKING 


Diasabra atardi den un esfera ameno na Kapel di Alto Vista 
den presencia di Minister Endy Croes, Pastor Toti Fuentebella 
di Parokia di Paradera y ekipo di Biking Squad Aruba a 
bendiciona nan uniform nobo. Pastor Toti Fuentebella kende 
ta forma parti di e ekipo di Aruba Biking Squad hunto cu e 
Mandatario di Deporte a haci acto di bautismo di e uniform cu 
e ekipo lo ta estrenando riba caminda y den competencianan 
di 'mountain bike'. 


Biking Squad Aruba bou guia di sr. Rubert Paesch y ta consisti 
di hende muhe, hende homber como tambe mucha cu ta 
practica e deporte di 'biking'. Minister Endy Croes ta gradici pe 
invitacion alabes e caluroso recepcion. Masha pabien na lider, 
directiva y na mas di cincuenta miembronan. ‘Tabata placer 
pa por a forma parti di e bautismo special aki na un luga asina 
religioso, inspirativo y bunita', e Mandatario a finalisa. Exito! 


SQUAD ARUBA 

En conexion cu competencia di landamento cu a tumo luga 
na Piscina Olimpico 

Diadomingo merdia Minister Endy Croes tabata presente na 

Piscina Olimpico Roly Bisslik na Savaneta pa entregamento 

di medaya na e ganadonan di e 14 edicion di e 'Annual 

Stingray Challenge Competition 2022' cu a tuma luga den fin 

di siman. Tres dia di competencia internacional den e deporte 4 

аі landamento unda е miho landadonan di Aruba Dolphins, k'a 
Giants Aquactics, Sports 4U y Stingray Swimming a bataya | 
pa e premio maximo contra e miho landadonan procedente di 
e clubnan di Curaçao; Orca, Sithoc y Typhoon. E fanaticada 
di landamento por a presencia un competencia di nivel hopi 
halto. 


do 

Finalisado Minister Endy Croes ta felicita е ganadonan, 
Stingray Swimming Team Aruba, na tur landado, na mayornan 
cu ta sostene nan yiunan practicando deporte den landamento, 
patrocinadonan y boluntarionan cu a haci e campeonato aki 
posibel y exitoso! Danki pa sostene deporte. 

Continuacion MINISTER ENDY CROES TA FELICITA E GANADONAN.... 

STINCAAY 


SWIMMING TEAM 

МО KEDA WARDA PA OPORTUNIDADNAN YEGA NA BO. 


LANTA Y CREA E CAMINDA DI OPORTUNIDAD BO DILANTI Y 


LAGA ATRAS EFECTONAN POSITIVO PA OTRO SIGUI BO TRAS. 


Feliz Sınan! 


